Sklep Skupnega odbora EGP

št. 32/2003

z dne 14. marca 2003

o spremembi Priloge II (Tehnični predpisi, standardi, preskušanje in certificiranje) in Protokola 37 k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ob upoštevanju naslednjega:

(1) Priloga II k Sporazumu je bila spremenjena s Sklepom št. 7/2003 Skupnega odbora EGP z dne 31. januarja 2003 [1].

(2) Protokol 37 k Sporazumu je bil spremenjen s Sklepom št. 140/2002 Skupnega odbora EGP z dne 8. novembra 2002 [2].

(3) Direktivo 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet [3], kakor je bila popravljena z UL L 150, 8.6.2002, str. 71, je treba vključiti v Sporazum.

(4) Uredbo Komisije (ES) št. 1896/2000 z dne 7. septembra 2000 o prvi fazi programa iz člena 16(2) Direktive 98/8/ES Evropskega parlamenta in Sveta o biocidnih pripravkih [4] je treba vključiti v Sporazum.

(5) Uredbo Komisije (ES) št. 1687/2002 dne 25. septembra 2002 o dodatnem obdobju za prijavo nekaterih aktivnih snovi, ki so že bile v prometu za uporabo v biocidnih pripravkih, skladno s členom 4(1) Uredbe (ES) št. 1896/2000 [5] je treba vključiti v Sporazum.

(6) Direktivo 98/8/ES in Uredbo (ES) št. 1896/2000 je treba prilagoditi za namene Sporazuma -

SKLENIL:

Člen 1

Za točko 12m (Uredba Komisije (ES) št. 2592/2001) poglavja XV Priloge II k Sporazumu se vstavijo naslednje točke:

"12n. 398 L 0008: Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1), kakor je bila popravljena z UL L 150, 8.6.2002, str. 71.

Za namene tega sporazuma veljajo določbe direktive z naslednjimi prilagoditvami:

(a) na koncu člena 11 se vstavi naslednji odstavek:

"Vključitev, ali naknadne spremembe vključitve, aktivne snovi v Prilogo I, IA ali IB se obravnava tudi kadar predlagatelj zahtevano dokumentacijo posreduje pristojnemu organu ene od držav Efte ter pristojni organ prejemnik navedene države Komisiji pošlje zahtevano presojo.";

(b) za države Efte je prehodno obdobje, na katero se sklicuje člen 16(1), obdobje do 14. maja 2010;

(c) na koncu člena 28(1) se vstavi naslednji odstavek:

"Države Efte v celoti sodelujejo pri delu Stalnega odbora vendar pa nimajo pravice glasovati. Interni poslovnik Odbora se spremeni, tako da se popolno upošteva sodelovanje držav Efte."

12o. 32000 R 1896: Uredba Komisije (ES) št. 1896/2000 z dne 7. septembra 2000 o prvi fazi programa iz člena 16(2) Direktive 98/8/ES Evropskega parlamenta in Sveta o biocidnih pripravkih (UL L 228, 8.9.2000, str. 6).

Za namene tega sporazuma veljajo določbe uredbe z naslednjimi prilagoditvami, poleg prilagoditev Direktive 98/8/ES:

(a) države Efte in njihovi proizvajalci sodelujejo v 10-letnem programu dela, omenjenem v členu 16(2) Direktive 98/8/ES. Države Efte se lahko po členu 7(5) imenujejo za pristojne za preverjanje aktivnih snovi v okviru tega programa;

(b) Komisija upošteva informacije o aktivnih snoveh, ki so 14. maja 2000 v državah Efte že v prometu, predložene v skladu s členom 3(1) pred začetkom veljavnosti sklepa Skupnega odbora, ki to uredbo vključuje v Sporazum;

(c) Komisija upošteva prijave o aktivnih snoveh, ki so 14. maja 2000 v državah Efte že v prometu, predložene v skladu s členom 4(1) pred začetkom veljavnosti sklepa Skupnega odbora, ki to uredbo vključuje v Sporazum.

12p. 32002 R 1687: Uredba Komisije (ES) št. 1687/2002 dne 25. septembra 2002 o dodatnem obdobju za prijavo nekaterih aktivnih snovi, ki so že bile v prometu za uporabo v biocidnih pripravkih, skladno s členom 4(1) Uredbe (ES) št. 1896/2000 (UL L 258, 26.9.2002, str. 15)."

Člen 2

Protokolu 37 k Sporazumu se doda naslednje:

"15. Stalni odbor za biocidne pripravke (Direktiva 98/8/ES Evropskega Parlamenta in Sveta)"

Člen 3

Besedila Direktive 98/8/ES, kakor je bila popravljena z UL L 150, 8.6.2002, str. 71, ter uredb (ES) št. 1896/2000 in (ES) št. 1687/2002 v islandskem in norveškem jeziku, ki so priložena ustreznim jezikovnim različicam tega sklepa, so verodostojna.

Člen 4

Ta sklep začne veljati 15. marca 2003 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma [6].

Člen 5

Ta sklep se objavi v sklopu EGP in v Dopolnilu EGP Uradnega lista Evropske unije.

V Bruslju, 14. marca 2003

Za Skupni odbor EGP

Predsednik

P. Westerlund

[1] UL L 94, 10.4.2003, str. 55.

[2] UL L 19, 23.1.2003, str. 5.

[3] UL L 123, 24.4.1998, str. 1.

[4] UL L 228, 8.9.2000, str. 6.

[5] UL L 258, 26.9.2002, str. 15.

[6] Ustavne zahteve so sporočene.

--------------------------------------------------